CELEX: 52015PC0581
Language: lt
Date: 2015-11-20
Title: Pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu

EUROPOS KOMISIJA
            Briuselis, 2015 11 20
            COM(2015) 581 final
            2015/0266(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               Pasiūlymo pagrindas ir tikslai
            
            
               Pridedamas pasiūlymas yra teisinė priemonė, kuria nustatoma Sąjungos pozicija, kurios jos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu (toliau – Susitarimas) įsteigtame organe. 
            
            
               Susitarimas pasirašytas 2014 m. birželio 27 d. ir nuo 2014 m. rugsėjo 1 d. taikomas laikinai, kol jį ratifikuos valstybės narės. 2014 m. birželio 16 d. Tarybos sprendimu 2014/492/ES
                  1
                Susitarimo pasirašymas ir tam tikrų jo nuostatų laikinas taikymas patvirtintas Europos Sąjungos ir Europos atominės energijos bendrijos bei jų valstybių narių vardu. 
            
            
               Susitarimu įsteigta Asociacijos taryba turi prižiūrėti ir stebėti, kaip Susitarimas taikomas ir įgyvendinamas, ir atsižvelgdama į jo tikslus periodiškai vertinti, kaip Susitarimas veikia. Asociacijos taryba turi priimti sprendimą dėl to, nuo kada Susitarimas visiškai įgyvendintas ir jo vykdymas visiškai užtikrinamas visoje Moldovos Respublikos teritorijoje. 
            
            
               Derėjimas su esamomis šios politikos srities nuostatomis
            
            
               Šiuo pasiūlymu įgyvendinama Sąjungos bendra prekybos su Rytų partnerystės šalimi politika, remiantis minėto Susitarimo nuostatomis. Juo siekiama užtikrinti, kad išsamios ir visapusiškos laisvosios prekybos erdvės ekonominė nauda būtų paskirstyta visoje Moldovos Respublikos teritorijoje. 
            
            
               Derėjimas su kitomis Sąjungos politikos sritimis
            
            
               Šis pasiūlymas dera su kitomis Sąjungos išorės politikos sritimis, susijusiomis su Moldovos Respublika, visų pirma su Europos kaimynystės politika ir vystomojo bendradarbiavimo politika, ir šias politikos sritis papildo.
            
            
               2.Teisinis pagrindas, subsidiarumo ir proporcingumo principai
            
            
               Teisinis pagrindas
            
            
               Teisinis pagrindas, kuriuo remiantis nustatoma Sąjungos pozicija, kurios turi būti laikomasi Sąjungos ir Moldovos Respublikos susitarimu įsteigtuose organuose, yra Sutartis dėl Europos Sąjungos veikimo (SESV), visų pirma jos 207 straipsnio 4 dalis kartu su 218 straipsnio 9 dalimi. 
            
            
               Subsidiarumo principas (neišimtinei kompetencijai)
            
            
               SESV 3 straipsnyje nustatyta, kad bendra prekybos politika priklauso išimtinei Sąjungos kompetencijai. Todėl subsidiarumo principas netaikomas.
            
            
               Proporcingumo principas
            
            
               Šis pasiūlymas būtinas tarptautiniams Sąjungos įsipareigojimams, nustatytiems Susitarime su Moldovos Respublika, įgyvendinti. 
            
            
               Pasirinkta priemonė
            
            
               Šis pasiūlymas pagrįstas SESV 218 straipsnio 9 dalimi, kurioje nustatyta, kad tokiais atvejais priimamas Tarybos sprendimas. Kitų teisinių priemonių, kuriomis būtų galima pasiekti šio pasiūlymo tikslą, nenumatyta. 
            
         
         
            
               3.BAIGIAMOJO VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               Baigiamasis vertinimas ir (arba) galiojančių teisės aktų tinkamumo patikros
            
            
               
                  Netaikoma.
               
            
            
               Konsultacijos su suinteresuotosiomis šalimis
            
            
               Šiam pasiūlymui konsultacijų su suinteresuotosiomis šalimis reikalavimas netaikomas.
            
            
               •Tiriamųjų duomenų rinkimas ir naudojimas
            
            
               
                  Komisija atsižvelgė į nepriklausomų ekspertų ir organų, padedančių Sąjungai įgyvendinti kaimynystės politiką, nuomonę. 
               
            
            
               Poveikio vertinimas
            
            
               
                  Pasiūlymas susijęs su Susitarimo įgyvendinimu visoje Moldovos Respublikos teritorijoje; 2009 m. buvo atliktas ex ante poveikio vertinimas, o 2012 m. – Komisijos prekybos GD prekybos tvarumo poveikio vertinimas, ir į juos atsižvelgta vykstant deryboms dėl išsamios ir visapusiškos laisvosios prekybos erdvės.
               
            
            
               Reglamentavimo kokybė ir supaprastinimas
            
            
               
                  Sąjungos ir Moldovos Respublikos susitarimui programa REFIT netaikoma. 
               
            
            
               Pagrindinės teisės
            
            
               Pasiūlymas nedaro neigiamo poveikio pagrindinių teisių apsaugai. 
            
            
               4.POVEIKIS BIUDŽETUI
            
            
               
                  Netaikoma.
               
            
            
               5.KITI ASPEKTAI
            
            
               Įgyvendinimo planai ir stebėjimo, vertinimo ir ataskaitų teikimo taisyklės
            
            
               
                  Susitarimo įgyvendinimą reguliariai vertina ES ir Moldovos Respublikos asociacijos taryba. Be to, Europos Komisija įsipareigojo kasmet pranešti Europos Parlamentui apie Susitarimo V antraštinės dalies (Prekyba ir su prekyba susiję klausimai) įgyvendinimą.
               
            
            
               Aiškinamieji dokumentai (direktyvoms)
            
            
               
                  Netaikoma.
               
            
         
         
            
               Išsamus konkrečių šio pasiūlymo nuostatų paaiškinimas
            
            
               
                  Pasiūlymu siekiama nustatyti Sąjungos poziciją dėl Susitarimo V antraštinės dalies (Prekyba ir su prekyba susiję klausimai) taikymo visoje Moldovos Respublikos teritorijoje. Susitarimo 462 straipsnio 2 dalyje nustatyta, kad visas Susitarimas arba jo V antraštinė dalis visoje Moldovos Respublikos teritorijoje pradedami taikyti tada, kai Moldovos Respublika užtikrins, kad Susitarimas arba jo V antraštinė dalis (Prekyba ir su prekyba susiję klausimai) visiškai įgyvendinti ir jų vykdymas visiškai užtikrinamas tose Moldovos Respublikos dalyse, kurių Moldovos Respublikos Vyriausybė veiksmingai nekontroliuoja. Moldovos Respublika pranešė Europos Komisijai galinti užtikrinti, kad Susitarimo V antraštinė dalis bus visiškai įgyvendinta ir jos vykdymas bus visiškai užtikrintas nuo 2016 m. sausio 1 d. Atitinkamai siūloma, kad Asociacijos taryba priimtų sprendimą, kaip nustatyta Susitarimo 462 straipsnio 3 dalyje.
               
            
            
               2015/0266 (NLE)
            
            
               Pasiūlymas
            
            
               TARYBOS SPRENDIMAS
            
            
               dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo (toliau – Susitarimas) 464 straipsnio 3 ir 4 dalyse nustatytas laikinas dalies Susitarimo taikymas;
            
            
               (2)2014 m. birželio 16 d. Tarybos sprendimo 2014/492/ES
                  2
                3 straipsnyje pateiktos laikinai taikomos Susitarimo nuostatos, įskaitant Susitarimo V antraštinės dalies (Prekyba ir su prekyba susiję klausimai) nuostatas;
            
            
               (3)Susitarimo 462 straipsnyje nustatyta, kad Susitarimo V antraštinė dalis toms Moldovos Respublikos dalims, kurių Moldovos Respublikos Vyriausybė veiksmingai nekontroliuoja, turi būti pradėta taikyti tada, kai Moldovos Respublika užtikrins, kad V antraštinė dalis visiškai įgyvendinta ir jos vykdymas visiškai užtikrinamas visoje jos teritorijoje; 
            
            
               (4)Susitarimo 462 straipsnyje taip pat nustatyta, kad Asociacijos taryba turi priimti sprendimą dėl to, nuo kada Susitarimo V antraštinė dalis visiškai įgyvendinta ir jos vykdymas visiškai užtikrinamas visoje Moldovos Respublikos teritorijoje; 
            
            
               (5)Moldovos Respublika pranešė Europos Komisijai galinti užtikrinti, kad Susitarimo V antraštinė dalis bus visiškai įgyvendinta ir jos vykdymas bus visiškai užtikrintas visoje jos teritorijoje nuo 2016 m. sausio 1 d.; 
            
            
               (6)būtina stebėti ir reguliariai vertinti, kaip Susitarimo V antraštinė dalis taikoma visoje Moldovos Respublikos teritorijoje;
            
            
               (7)todėl tikslinga nustatyti Sąjungos poziciją dėl  Susitarimo V antraštinės dalies taikymo visoje Moldovos Respublikos teritorijoje,
            
            
               PRIĖMĖ ŠĮ SPRENDIMĄ: 
            
            
               1 straipsnis
            
            
               1.S1jungos pozicija, kurios turi būti laikomasi Asociacijos taryboje, įsteigtoje Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo 434 straipsniu, dėl Susitarimo V antraštinės dalies (Prekyba ir su prekyba susiję klausimai) visiško įgyvendinimo, vykdymo užtikrinimo ir taikymo visoje Moldovos Respublikos teritorijoje, grindžiama Asociacijos tarybos sprendimo projektu, pridedamu prie šio sprendimo.
            
         
         
            
               2.Neesminiams sprendimo projekto pakeitimams gali pritarti Sąjungos atstovai Asociacijos taryboje be papildomo Tarybos sprendimo.
            
            
               2 straipsnis
            
            
               Per 8 mėnesius nuo šio sprendimo įsigaliojimo, o vėliau – kartą per metus Europos Komisija praneša Tarybai apie tai, kaip Asociacijos susitarimo V antraštinė dalis taikoma visoje Moldovos Respublikos teritorijoje. Jeigu Moldovos Respublika nebeužtikrins, kad Asociacijos susitarimo V antraštinė dalis būtų visiškai įgyvendinama ir jos vykdymas visiškai užtikrinamas tose Moldovos Respublikos dalyse, kurių Moldovos Respublikos Vyriausybė veiksmingai nekontroliuoja, Sąjungos atstovai Asociacijos taryboje gali paprašyti Asociacijos tarybos persvarstyti, ar Susitarimo V antraštinė dalis turėtų būti toliau taikoma atitinkamose Moldovos Respublikos dalyse. 
            
            
               3 straipsnis
            
            
               Šis sprendimas įsigalioja jo priėmimo dieną.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  OL L 260, 2014 8 30, p. 1.
               
               
                  
                     (2)
                  2014 m. birželio 16 d. Tarybos sprendimas dėl Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo pasirašymo Europos Sąjungos vardu ir laikino taikymo (OL L 260, 2014 8 30, p. 1). 
               
            
      
    ---documentbreak--- 
      
         
               EUROPOS KOMISIJA
            Briuselis, 2015 11 20
            COM(2015) 581 final
            PRIEDAS
            prie
            Tarybos sprendimo
            dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu
            
               
         
         
            
               PRIEDAS
            
            
               Projektas
            
            
               ES ir MOLDOVOS RESPUBLIKOS asociacijos tarybos sprendimas Nr. 1/2015
            
            
               2015 m. ... .. d. 
            
            
               dėl Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo V antraštinės dalies taikymo visai Moldovos Respublikos teritorijai
            
            
               ASOCIACIJOS TARYBA,
            
            
               atsižvelgdama į Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimą (toliau – Susitarimas), pasirašytą 2014 m. birželio 27 d. Briuselyje, ypač į jo 462 straipsnį,
            
            
               kadangi:
            
            
               (1)pagal Susitarimo 464 straipsnį tam tikros Susitarimo dalys laikinai taikomos nuo 2014 m. rugsėjo 1 d.; 
            
            
               (2)Moldovos Respublika pranešė Europos Komisijai galinti užtikrinti, kad Susitarimo V antraštinė dalis (Prekyba ir su prekyba susiję klausimai) bus visiškai įgyvendinta ir jos vykdymas bus visiškai užtikrintas visoje jos teritorijoje nuo 2016 m. sausio 1 d.; 
            
            
               (3)tikslinga, kad Asociacijos taryba reguliariai vertintų, kaip Susitarimo V antraštinė dalis taikoma visoje Moldovos Respublikos teritorijoje; 
            
            
               (4)tikslinga, kad Asociacijos komitetas prekybos klausimais stebėtų, kaip Susitarimo V antraštinė dalis taikoma visoje Moldovos Respublikos teritorijoje, ir reguliariai teiktų ataskaitas Asociacijos tarybai,
            
            
               PRIĖMĖ ŠĮ SPRENDIMĄ:
            
            
               1 straipsnis
            
            
               1.Asociacijos susitarimo V antraštinė dalis (Prekyba ir su prekyba susiję klausimai) taikoma visai Moldovos Respublikos teritorijai nuo 2016 m. sausio 1 d.
            
            
               2.Asociacijos taryba per 10 mėnesių nuo šio sprendimo priėmimo, o vėliau – kartą per metus, vertina, kaip Susitarimo V antraštinė dalis taikoma visoje Moldovos Respublikos teritorijoje. 
            
            
               3.Asociacijos komitetas prekybos klausimais stebi V antraštinės dalies taikymą, kaip nurodyta 1 dalyje. Jis teikia ataskaitas Asociacijos tarybai kartą per metus ir kai tai būtina atsižvelgiant į aplinkybes.
            
            
               4.VII antraštinė dalis taikoma tiek, kiek jos taikymas siejamas su V antraštine dalimi.
            
            
               2 straipsnis
            
         
         
            
               Šis sprendimas įsigalioja jo priėmimo dieną.
            
            
               Priimta …
            
            
                     
                  
                  
                     
                        Asociacijos tarybos vardu
                     
                     
                  
               
                     
                  
                  
                     
                        Pirmininkas